b"\n_START_ARTICLE_\nChali 2na\n_START_PARAGRAPH_\nChali 2na (oik. Charles Stewart, s. 26. kes\xc3\xa4kuuta 1971 Chicago) on yhdysvaltalainen rap-artisti ja rap-yhtye Jurassic 5:n j\xc3\xa4sen. H\xc3\xa4nen matala \xc3\xa4\xc3\xa4nens\xc3\xa4 on yksi hip hop -maailman tunnetuimpia. Chali 2na syntyi Chicagossa, Illinoisin osavaltiossa, mutta muutti sittemmin Los Angelesiin, jossa my\xc3\xb6s Jurassic 5 perustettiin vuonna 1995. H\xc3\xa4n kasvoi iso\xc3\xa4itins\xc3\xa4 kanssa. H\xc3\xa4nen taiteilijanimens\xc3\xa4 on viittaus Charlie the Tunaan, matala\xc3\xa4\xc3\xa4niseen Starkistin piirrettyyn maskottiin.\n_START_SECTION_\nSooloura\n_START_PARAGRAPH_\nChali 2na on aloittanut my\xc3\xb6s soolouran ja h\xc3\xa4nelt\xc3\xa4 on ilmestynyt mixtape nimelt\xc3\xa4 Welcome to the Fish Market (toisinaan nimetty Fish Outta Sea), sek\xc3\xa4 single nimelt\xc3\xa4 Don't Stop, jonka h\xc3\xa4n teki yhteisty\xc3\xb6ss\xc3\xa4 soul-artisti Anthony Hamiltonin kanssa. Don't Stop esiintyi video- ja tietokonepeli NBA Live 06:n soundtrackill\xc3\xa4. Welcome to the Fish Marketilla ei ole yht\xc3\xa4\xc3\xa4n Chali 2nan omaa kappaletta, sill\xc3\xa4 levyll\xc3\xa4 on pelk\xc3\xa4st\xc3\xa4\xc3\xa4n muiden artistien kanssa yhteisty\xc3\xb6ss\xc3\xa4 tehtyj\xc3\xa4 biisej\xc3\xa4."